**POROČILO O PROJEKTU OUTJ 3 2013-2015**

**27. 1. 2015**

1. Kaj ste želeli doseči z vstopom v projekt in z vključitvijo TU v življenje in delo svoje šole?

**Želeli smo obdržati tujega učitelja, ki je že prej deloval na naši šoli. Želeli smo obogatiti pouk tujega jezika, v pouk vnesti več avtentičnosti, več odprte komunikacije, razvijanje medkulturnih zmožnosti, ki jih prinese rojeni govorec.**

**Izkazalo se je, da je projekt za šolo doprinesel še več medpredmetnega poučevanja (TU in ne-jezikovni predmeti), veliko timskega poučevanja, sodelovalnega dela. Ob takem načinu dela smo oboji - slovenski učitelji in TU - profesionalno rasli. To dosegamo z vključevanjem TU v šolski kurukul – različni predmeti, samostojno poučevanje, v obšolske dejavnosti, izbirne vsebine.**

1. S katerimi aktivnostmi ter pedagoškimi in učnimi vsebinami uresničujete svoje cilje?
* **Sodelovanje TU z nejezikovnimi predmeti poteka v glavnem kot poučevanje učne snovi.**
* **Sodelovanje TU pri pouku angleščine poteka na različne načine: poučevanje učne snovi, razvijanje vseh jezikovnih zmožnosti, razvijanje strokovne pismenosti, razvijanje medkulturne zmožnosti, obravnavo književnosti, vodenje literarno- filmskega krožka, tekmovanja Story Slam in še kaj.**
* **Poseben poudarek smo dali razvijanju produktivnih jezikovnih zmožnosti – PISNIH ter GOVORA in SPORAZUMEVANJA na relaciji DIJAK-DIJAK- s pomočjo TIMSKEGA poučevanja. Cilj je omogočiti funkcionalno rabo jezika v avtentičnih nalogah, strukturiranih debatah, z igro vlog v simulacijah resničnih življenjskih nalog. Ob tem dijaki argumentirajo, kritično razmišljajo, rešujejo različne družbene probleme in oblikujejo svoje vrednote. Na tem področju sodelujemo s slovenščino.**

**MONOLOŠKE GOVORNE DEJAVNOSTI:**

* Projektne naloge, skupinsko delo; igra vlog (Primer: Potovalna agencija pripravi potovalni paket za določeno destinacijo v ZDA in ga predstavi)
* Prepričljiv govor z elementi retorike: simulacija konference OZN na temo okoljski problemi

**DEJAVNOSTI ZA SPORAZUMEVANJE:**

* Strukturirane debate v različnih formatih – dvojice, manjše skupine, vsi dijaki v razredu
* Simulacije sodnih procesov
* Obravnava književnega dela skozi sodni proces
* Okrogle mize
* Za te dejavnosti se morajo dijaki temeljito pripraviti, tematsko področje raziskovati, si nabrati čim več argumentov in protiargumentov, se naučiti strukturirati argumente z dokazi, znanstvenimi dokazi, dejstvi, se naučiti spodbijati nasprotne argumente… Tudi TU in slovenski učitelj več raziskujeva teme, poleg tega učiva spretnosti govornih strategij, retorike. Dijaki pridobijo veščine javnega nastopanja in razvijajo spretnosti timskega dela.

TIMSKO DELO UČITELJEV pri razvijanju kompetenc:

* Ustvarjanje novih zamisli za razvijanje novih dejavnosti
* Priprave za pouk, sestavljanje učnega gradiva, ocenjevalnih kriterijev
* Timsko izvajanje učnega procesa: razlaga ciljev dejavnosti, učenje spretnosti, dajanje navodil, razlaga pravil, poteka dejavnosti, zastavljanje nalog dijakov
* moderiranje dejavnosti
* skupno ocenjevanje
* refleksija
* evalvacija
1. Kako uspešni ste pri doseganju zastavljenih ciljev? Na katere svoje dosežke ste najbolj ponosni?
* **Na ravni šole** je postala vloga TU močan povezovalni subjekt med predmeti in učitelji: sodelovalno delo, timsko poučevanje, medpredmetne povezave
* **Pri pouku angleščine** obravnavamo več aktualnih družbenih tem, opazna je večja dinamika in raznolikost, pestrost učnih oblik in metod dela
* Velika motiviranost in velika aktivna vloga dijakov pri kreiranju in izvajanju pouka.
* Dvig nivoja pouka v smislu intelektualnega vložka, rabe jezika, razumevanja medkulturnih razlik
* **Pri razvijanju sporazumevalnih zmožnosti** gre za širjenje obzorij, iskanje rešitev za družbene probleme, kritično razmišljanje, oblikovanje lastnih stališč in vrednot;
* Dijaki veščino strukturiranja argumentov prenašajo tudi v pisanje razpravljalnih kot tudi literarnih esejev.
* Na področju razvijanja govornih in pisnih zmožnosti smo razvili sodelovanje s predmetom slovenščina.